2 को रैली, शौर्य यात्रा 3 को निकलेगी
शौर्य दिवस दिवस के उपलक्ष्य में विहिप व बजरंग दल के बैनर तले आगामी 3 जनवरी को शौर्य यात्रा निकाली जाएगी। दोपहर 12 बजे दीनदयाल चौक पर धर्मसभा के बाद शौर्य यात्रा शुरू होगी। जो नगर के मुख्य मार्गो से होकर पुन: दीनदयाल चौक पहुंचेगी।
यात्रा में अधिक से अधिक कार्यकर्ताओं की उपस्थिति के लिए 2 जनवरी को मंडी व बिरलाग्राम क्षेत्र में वाहन रैली निकाली जाएगी। दोपहर 3 बजे कृष्णा जीनिंग परिसर से शुरू होने वाली वाहन रैली नगर के प्रमुख मार्गों से होकर बिरलाग्राम पहुंचेगी। यहां से पुन: रैली शुरू होकर मेहतवास, दुर्गापूरा, हनुमान नगर, कोटा फाटक होते हुए दीनदयाल चौक पहुंचेगी। आयोजन की रुपरेखा तय करने के लिए बुधवार को संगठन की बैठक भी आयोजित की गई। बैठक में विहिप के प्रखंड मंत्री अजय जाटवा ने आयोजन की तैयारियों से अवगत कराया। बैठक में प्रमुख रूप से विहिप के प्रांतीय सहगोरक्षा प्रमुख भेरूलाल टांक, जिला संगठन मंत्री राजेश तिवारी, जिलाध्यक्ष संतकुमार शर्मा, जिला सहसंयोजक जितेंद्र जायसवाल, प्रखंड संयोजक मोनू ठक्कर, मानसिंह सोलंकी, मेहरबानसिंह राजावत, मगल कछावा, नीलेश विश्वकर्मा, हरीसिंह मिमरोट आदि मौजूद थे।
आज भजन संध्या
नागदा | नववर्ष की पूर्व संध्या पर गुरुवार रात 8 बजे दयानंद कॉलोनी गली नं 2 स्थित बालाजीधाम पर भजन संध्या होगी। यहां बालाजी भक्त मंडल के कलाकार हनुमान के भजनों की प्रस्तुतियां देंगे। रात 12 बजे महाआरती व प्रसाद वितरण किया जाएगा।
बैठक को संबोधित करते विहिप पदाधिकारी।
hin_Deva hin_Deva hin_Deva hin_Deva hin_Deva hin_Deva